Colorline færgen var på vej fra Larvik til Hirtshals, da besætningen kunne konstatere problemer med skibets motor. Af sikkerhedshensyn valgte kaptajnen at stoppe skibet fire sømil fra Hirtshals havn, for at undersøge problemet, oplyser Colorlines direktør Jacob Jensen til TV2/Nord. Han understreger at der ikke er nogen sikkerhedsrisiko forbundet med problemet. I øjeblikket er der eksperter på vej til skibet for at undersøge problemets omfang. Skibet skulle have været i havn kl. 08.00 og, hvornår passagerne kan forvente at komme i land, er endnu uvist. Peter Wessel har før haft problemer. I marts i år opstod der en brand i nogle el-installationer.

Opsummering:
Færgen Peter Wessel ligger stille ud for Hirtshals med maskinproblemer